Anno 1968 hän sich acht Fussballer vom FC Friedlinge im domolige "Hüttli" zämmegfunde, um ä Clique z`gründe, aktiv Fasnacht z`mache unn de Friedlinger Kinderumzug z`unterstütze. S´erschti Johr het me sie sich "Rhy-Häxe" gnennt, mit`eme selbergnaihte Häs hän sie 1969 an de Fasnacht s`erscht mol mitgmacht. Doch zue dem Zitpunkt het`s "d`Wiler Hexe" scho geh un so het me sich entschlosse öbbis ganz anderes z`mache.So het m`r dann mit em Karl Schmiedli un em Heinz Schleier zämme de "Rhy-Deufel" gebore. S`erschti Häs war g`strickt als rote Overall, un Holzmaske het de Schnitzerbenny uss Bubebach gschnitzt. Vo afang a debi de Rossschweif, ä rote un ä schwarze Schueh, unseri zwei unverwechsekbari Erkennungszeiche! De schwarzi Schueh stellt de Pferdefuss vom Satan dar. Sit 1971 ghöre mir de Narrenzunft Wiler Zipfel a! Mir bsueche vieli usswärtigi Verastaltige un Umzüg, pflege Fründ- und Bekanntschafte un präsentiere d`Wiler Fasnacht, um somit wieder neui Zünft un Clique für d`Buurefasnacht z`Wiil z´gwinne. Mit grosser Freud singe mir sit 1986 Schnitzelbängg! 2004 hän mir uns nach 18 Johr vo unserer alte, aber bis zum schluß erfolgreiche Melodie trennt! Sit dört singe mir zue de Schlagermelodie vom Herny Valentino und de Uschi Glas " Im Wagen vor mir unseri Versli" !Sit einige Johr chört de selbergmachti Deufelsome (alles kleini Rhy Deufeli uss Eigeproduktion) zum feschte Bestandteil vo unserer Clique. Im Johr 2002 hän mir unser 33-jähriges Jubiläum im katholische Gemeindehuus St.Peter und Paul in Awesenheit vo 440 gladene Gäscht gfiirt! De ganze Obend war e geniale Erfolg für uns: Agfange vo nem geniale Publikum, über e sehr guete und erfolgreiche Ablauf vom Programm, bis ahne zuezue de Geburt vu unserer neue Figur: de OBERTEUFEL. Die Figur isch in unserem Abschlußprogammpunkt, de Deufeltanz gebore worde. De Oberteufel het e schwarzes Häs e wisses Kopf- und Fußfell, und e wisse Schweif, und hebt sich somit vo de andere Deufel ab! S´Abslut geniale Publikum het uns, sehr zue unserer Freud ,dä wunderschöni obend mit stehende Ovatione und eme tosende Applaus dankt! Es war einfach "e deuflisch guete Obend"!